3. การประกอบธุรกิจ

  ในการประกอบธุรกิจร้านอาหารญี่ปุ่นและธุรกิจเครื่องดื่มของกลุ่มโออิชินั้น บริษัทฯ
  ให้ความสำคัญกับกลยุทธทางธุรกิจซึ่งเป็นปัจจัยสำคัญที่ก่อให้เกิดความสำเร็จต่อกิจการ สรุปได้ 5
  ประการดังนี้

(1) กลยุทธการสร้าง Brand ให้แข็งแกร่ง ควบคู่ไปกับการนำเสนอสินค้าเพื่อสุขภาพที่เน้นคุณภาพ

  ตั้งแต่เริ่มต้นกิจการ บริษัทฯ ได้กำหนดหลักการและแนวทางการดำเนินธุรกิจอย่างชัดเจน
  คือการทำธุรกิจร้านอาหารญี่ปุ่นที่เน้นคุณภาพเป็นสำคัญ ภายใต้ชื่อ “โออิชิ” เริ่มต้นด้วย “โออิชิ
  บุฟเฟ่ต์” “โออิชิ เอ็กเพรส” “โออิชิ ราเมน” “IN&OUT the Bakery Cafe” “ชาบูชิ”
  “โออิชิ ซูชิบาร์” และล่าสุด "โออิชิ แกรนด์" ด้วยกลยุทธการตลาดในการสร้าง Brand
  ที่ต่อเนื่อง การนำเสนอประเภทสินค้าที่ตรงกับความต้องการของผู้บริโภค ทำให้ชื่อของ “โออิชิ”
  เป็นที่เป็นที่ยอมรับของผู้บริโภคในปัจจุบัน

  การที่บริษัทฯ สามารถสร้างชื่อ “โออิชิ” ให้แข็งแกร่งได้
  และผู้บริโภคมีความเชื่อมั่นในคุณภาพของสินค้าของบริษัทฯ จึงจัดได้ว่าบริษัทฯ
  ประสบความสำเร็จทางการตลาดอย่างมาก ซึ่งส่งผลให้บริษัทฯ
  สามารถดำเนินกลยุทธการขายที่ต่อเนื่อง ภายใต้ชื่อ “โออิชิ” ดังเช่นธุรกิจเครื่องดื่มชาเขียว
  “โออิชิ กรีนที” สินค้าใหม่ของบริษัทฯ
  ที่เติบโตอย่างรวดเร็วและปัจจุบันเป็นที่นิยมอย่างกว้างขวางสำหรับกลุ่มผู้บริโภคที่รักสุขภาพ

(2) กลยุทธการดำเนินธุรกิจที่ชัดเจนในธุรกิจร้านอาหารญี่ปุ่นและสินค้าบริโภคเพื่อสุขภาพ

  ตั้งแต่เริ่มต้นกิจการ บริษัทฯ ได้กำหนดแนวทางการดำเนินธุรกิจไว้อย่างชัดเจน
  ที่จะเน้นประกอบกิจการร้านอาหารญี่ปุ่นและสินค้าบริโภคเพื่อสุขภาพ โดยเริ่มจากกิจการ “โออิชิ
  บุฟเฟ่ต์” ร้านอาหารญี่ปุ่นที่ทันสมัย เน้นคุณภาพอาหารและความคุ้มค่าของผู้บริโภคเป็นสำคัญ
  ต่อมาได้ขยายกิจการโดยเพิ่มความหลากหลายของร้านอาหารญี่ปุ่นแนวใหม่ๆ เช่น ราเมน ชาบูชิ
  เป็นต้น รวมทั้งร้านเบเกอรี่เพื่อสุขภาพ
  เพื่อให้ผู้บริโภคและลูกค้าประจำของโออิชิมีทางเลือกในการบริโภคเพิ่มมากขึ้น จากนั้นบริษัทฯ
  จึงได้ขยายธุรกิจที่ต่อเนื่องกับอาหารคือเครื่องดื่มเพื่อสุขภาพ เริ่มด้วยสินค้าเครื่องดื่มชาเขียว
  “โออิชิ กรีนที” ที่ได้รับการตอบรับจากผู้บริโภคในเวลาอันรวดเร็ว ในอนาคตต่อไปบริษัทฯ
  มีแผนงานธุรกิจที่คงเน้นการประกอบธุรกิจที่เกี่ยวเนื่องกับธุรกิจหลักอย่างต่อเนื่อง คือ
  ร้านอาหารญี่ปุ่นและเครื่องดื่มเพื่อสุขภาพ

(3) กลยุทธการวิเคราะห์ลูกค้าและดำเนินกลยุทธการตลาดต่อเนื่อง

  จากประสบการณ์ที่ผ่านมาทำให้บริษัทฯ
  ตระหนักดีว่าการวิเคราะห์กลุ่มลูกค้าเป้าหมายได้อย่างถูกต้องเป็นปัจจัยสำคัญที่ทำให้การดำเนินกลยุทธการขายสินค้าอาหารและเครื่องดื่มของบริษัทฯ
  ได้รับผลตอบรับที่ดีจากผู้บริโภคเสมอมา
  กลุ่มลูกค้าเป้าหมายหลักของสินค้าโออิชิครอบคลุมกลุ่มผู้บริโภคทุกเพศทุกวัยที่รักสุขภาพและมีวิถีชีวิตที่ทันสมัย
  ชื่นชอบการบริโภคอาหารและเครื่องดื่มที่เป็นผลดีต่อสุขภาพ
  ซึ่งอาหารญี่ปุ่นและเครื่องดื่มชาเขียวก็สามารถตอบสนองความต้องการของลูกค้ากลุ่มนี้ได้โดยตรง
  ที่ผ่านมาบริษัทฯ
  ได้ดำเนินกลยุทธการตลาดประชาสัมพันธ์สินค้าของโออิชิอย่างต่อเนื่องกับลูกค้ากลุ่มดังกล่าวผ่านสื่อโฆษณาทั้งทางโทรทัศน์
  วิทยุและสื่อสิ่งพิมพ์ต่างๆ
  อีกทั้งการให้ความสำคัญกับการติดตามความเห็นของลูกค้าเพื่อนำมาปรับปรุงงานบริการให้คงมาตรฐานอย่างสม่ำเสมอ

(4) กลยุทธการบริหารต้นทุนอย่างมีประสิทธิภาพ

  บริษัทฯ ให้ความสำคัญกับการบริหารจัดการต้นทุนวัตถุดิบ สร้างอำนาจต่อรองกับผู้จำหน่าย
  เพื่อรักษาระดับต้นทุนและผลประกอบการ
  ด้วยระบบการบริหารการผลิตและการจัดส่งผ่านครัวกลางซึ่งเป็นหน่วยกลางการผลิตอาหารและเครื่องดื่มให้แก่ร้านอาหารของกลุ่ม
  ทำให้บริษัทฯสามารถบริหารต้นทุนการจัดซื้อและต้นทุนการผลิตได้อย่างมีประสิทธิภาพก่อให้เกิดการประหยัดจากขนาดการผลิต
  (Economies of Scale) และมีอำนาจในการต่อรองจากผู้จัดจำหน่ายวัตถุดิบ

(5) กลยุทธการบริหารประโยชน์จากช่องการจำหน่ายที่มีทั่วถึง

  ณ วันที่ 31 ธันวาคม 2548 มีมากถึง 86 สาขา ทั่วกรุงเทพฯ และต่างจังหวัด ได้แก่ เชียงใหม่
  พัทยา ชลบุรี จำนวนรวม 82 สาขา ที่ดำเนินการโดยบริษัท และอีก 4 สาขาในจังหวัดภูเก็ต
  เปิดเป็นธุรกิจแฟรนไชส์
  การมีช่องทางการจำหน่ายที่กว้างขวางเป็นประโยชน์ต่อการทำตลาดสินค้าในกลุ่มบริษัทฯ
  และยังเป็นช่องทางการทำตลาดสินค้าใหม่ของบริษัทฯ อีก

  ด้วย ดังตัวอย่างการทำตลาดเครื่องดื่มชาเขียวนั้น ก่อนการนำสินค้าออกสู่ตลาดทั่วไป บริษัทฯ
  ได้ทดลองผลิตเพื่อจำหน่ายในสาขาร้านอาหารของโออิชิในเบื้องต้น
  และต่อมาสินค้าเป็นที่ต้องการของลูกค้า
  จึงทำการตลาดแบบกว้างโดยใช้บริษัทผู้จัดจำหน่ายรายใหญ่ที่มีประสบการณ์
  ร่วมด้วยทีมงานการตลาดของบริษัทฯ ในการทำตลาดทำให้เครื่องดื่มชาเขียว โออิชิ กรีนที
  กระจายถึงผู้บริโภคอย่างทั่วถึง ในการมีช่องทางการจำหน่ายมากถึง 86
  สาขาในปัจจุบันและจะเพิ่มมากขึ้นในอนาคต
  ทำให้บริษัทฯสามารถทำทำกลยุทธการตลาดอย่างมีศักยภาพ

1.  ลักษณะผลิตภัณฑ์หรือบริการ

  การประกอบธุรกิจของบริษัทฯ แบ่งออกได้เป็น 2 ประเภทหลัก ดังนี้

1.  ธุรกิจร้านอาหารญี่ปุ่นและร้านเบเกอรี่

  ภายใต้การดำเนินงานของบริษัทฯ และบริษัท โออิชิ ราเมน จำกัด

  สามารถแบ่งผลิตภัณฑ์และบริการออกเป็น 5 ลักษณะ โดยมีรายละเอียดดังต่อไปนี้

  (1) ร้านอาหารญี่ปุ่น ประเภท บุฟเฟ่ต์ (Buffet)

  โออิชิ บุฟเฟ่ต์

  บริษัทฯ เปิดบริการร้านอาหารญี่ปุ่นในรูปแบบบุฟเฟ่ต์ตลอดทั้งวันแห่งแรกในเมืองไทย
  ภายใต้คอนเซ็ปต์ “รับประทานเท่าไรเราไม่ว่า เหลือเท่าไรจ่ายเท่านั้น” หรือ “All You Can
  Eat But Pay what you have left” ในรูปแบบที่แตกต่างจากภัตตาคารบุฟเฟ่ต์ทั่วไป
  โดยมีอาหารให้เลือกมากกว่า 150 รายการ ทั้งอาหารญี่ปุ่น อาหารจีน และอาหารยุโรป
  ในสัดส่วนร้อยละ 70: 20: 10 ตามลำดับ นอกจากนั้น ในช่วงเทศกาลต่างๆ
  ยังจัดให้มีอาหารพิเศษที่ราคาสูงหรือหาโอกาสกินได้ไม่บ่อยครั้งมานำเสนอ
  เพื่อสร้างความแปลกใหม่และความคุ้มค่าให้แก่ลูกค้า ตามนโยบายของกลุ่มบริษัทโออิชิ
  ที่เน้นด้านคุณภาพอาหาร คุณภาพบริการ และความคุ้มค่าของผู้บริโภคเป็นสำคัญ อย่างไรก็ตาม
  ถึงแม้ว่าลูกค้าจะสามารถรับประทานอาหารได้อย่างไม่จำกัดจำนวน
  ทางร้านก็ได้ตั้งกติกาการรับประทานอาหารแบบบุฟเฟ่ต์
  เพื่อเป็นการสร้างวัฒนธรรมการบริโภคอาหารแบบบุฟเฟ่ต์ที่ไม่ต้องการให้มีการตักอาหารเกินความสามารถในการบริโภค
  โดยการกำหนดค่าปรับสำหรับอาหารที่เหลือ ซึ่งการดำเนินการดังกล่าวเป็นผลดีต่อบริษัทฯ
  ผู้บริโภคโดยรวม และประหยัดทรัพยากรธรรมชาติด้วย

  ปัจจุบัน “โออิชิ บุฟเฟ่ต์” มี 3 สาขา ครอบคลุมพื้นที่กรุงเทพฯ และ 1 สาขาแฟรนไชส์ที่ภูเก็ต
  โดยเปิดให้บริการทุกวัน ตั้งแต่รอบเที่ยง 11.00 น.-14.00 น. รอบบ่าย 14.00 น.-16.30
  น. และรอบเย็น 17.00 น.-22.00 น. สำหรับวันศุกร์และวันเสาร์ มีรอบเที่ยงคืน
  21.00-24.00 น. โดยมีราคาแตกต่างตามช่วงเวลาที่ให้บริการ ตั้งแต่ราคา 499++
  (รอบเที่ยงและรอบเย็น) และ399++ บาท (รอบบ่ายและรอบเที่ยงคืน) ทั้งนี้
  กลุ่มลูกค้าเป้าหมายของ “โออิชิ บุฟเฟ่ต์” ได้แก่
  ครอบครัวและคนทำงานที่มีระดับรายได้ค่อนข้างสูง รวมทั้งการจัดงานเลี้ยง

  โออิชิ เอ็กเพรส

  “โออิชิ เอ็กเพรส” ให้บริการอาหารบุฟเฟต์ญี่ปุ่นเช่นเดียวกับ “โออิชิ บุฟเฟ่ต์”
  แต่เน้นกลุ่มลูกค้าเป้าหมายประเภทครอบครัวและคนทำงานในพื้นที่รอบนอกกรุงเทพมหานคร
  ในปัจจุบันเปิดให้บริการแล้วจำนวน 7 สาขา โดยเปิดให้บริการตลอดทั้งวัน
  แบบไม่มีรอบการให้บริการ แต่จำกัดระยะเวลาการรับประทานไว้ที่ 1 ชั่วโมง 45 นาที ในราคา
  299++ บาท อย่างไรก็ตาม อาหารที่ให้บริการยังคงรักษาระดับคุณภาพเทียบเท่ากับโออิชิบุฟเฟ่ต์”
  แต่มีการปรับเปลี่ยนเมนูอาหารบางรายการตามความเหมาะสม
  เพื่อให้สอดคล้องกับความต้องการของกลุ่มลูกค้าเป้าหมาย

  ชาบูชิ

  “ชาบูชิ”
  ให้บริการร้านอาหารบุฟเฟ่ต์ที่ลำเลียงมาด้วยระบบสายพานให้ลูกค้าเลือกบริโภคโดยไม่จำกัดจำนวน
  ในราคาย่อมเยา โดยเน้นสู่กลุ่มลูกค้าเป้าหมายที่มีระดับรายได้รองลงมา ทั้งนี้ “ชาบูชิ”
  เน้นการให้บริการอาหารที่เป็นที่นิยมของชาวเอเชีย 2 ชนิด ได้แก่ สุกี้หม้อไฟญี่ปุ่น (ชาบู-ชาบู)
  และข้าวปั้นและข้าวห่อสาหร่ายหน้าต่างๆ (ซูชิ) ในปัจจุบัน เปิดให้บริการทั้งสิ้น 9 สาขา
  ครอบคลุมพื้นที่กรุงเทพฯ ในราคาท่านละ 199++ บาท โดยเปิดให้บริการทั้งวัน
  และจำกัดเวลารับประทานไว้ที่ 1 ชั่วโมง 15 นาที และสำหรับส่วนเกินทุกๆ 10
  นาทีจะคิดค่าบริการ 20 บาทต่อท่าน เพื่อให้เพิ่มอัตราการหมุนเวียนของลูกค้า
  เนื่องจากการให้บริการแบบสายพานทำให้พื้นที่นั่งในร้านค่อนข้างจำกัด

  โออิชิ แกรนด์

  "โออิชิ แกรนด์" เปิดวันที่ 26 พ.ย. 2547 โออิชิได้เปิดให้บริการที่สยามดิสคัฟเวอรี่ ชั้น 2
  ”โออิชิแกรนด์” แกรนด์บุฟเฟ่ต์ ด้วยบริการและบรรยากาศหรูระดับโรงแรม 5 ดาว
  รวมไปถึงรายการอาหารที่หลากหลายมากกว่า 150 รายการ และหาทานยาก
  โดยวัตถุดิบหลายอย่างเป็นของนำเข้า สำหรับโออิชิแกรนด์เปิดให้บริการวันละ 2 รอบ
  คือรอบเที่ยง ตั้งแต่เวลา 11:00 น. - 15:00 น. ราคาท่านละ 650++ บาท และรอบเย็น
  ตั้งแต่เวลา 17:00 น. – 22:00 น. ราคาท่านละ 850++ บาท

(2) ร้านอาหารญี่ปุ่น ประเภทตามสั่ง (A La Carte)

  โออิชิ ซูชิบาร์

  เนื่องจากการเปลี่ยนแปลงพฤติกรรมและความต้องการของผู้บริโภคที่ต้องการความสะดวกและรวดเร็วในบางมื้ออาหาร
  ดังนั้น เพื่อเป็นการตอบสนองความต้องการของลูกค้ากลุ่มดังกล่าว บริษัทฯ จึงเปิดดำเนินการ
  “โออิชิ
  ซูชิบาร์” เพื่อจำหน่ายข้าวปั้นญี่ปุ่นสำหรับนำกลับไปรับประทานตามความสะดวกของลูกค้า
  โดยมีรูปแบบในการจัดจำหน่ายในลักษณะร้านสะดวกซื้อที่มีขนาดกะทัดรัด (Kiosk)
  ตามห้างสรรพสินค้า ซุปเปอร์มาร์เก็ต และร้านอาหารต่างๆ ในเครือของกลุ่มบริษัทฯ
  โดยมีสินค้าให้เลือก 3 รูปแบบ จำนวนกว่า 75 รายการ ในราคาเริ่มต้นที่ 5 บาท ได้แก่ 1)
  ข้าวปั้นหน้าต่างๆ (นิกิริ) 2) ข้าวปั้นห่อสาหร่ายไส้ต่างๆ (มากิ) และ 3) ปลาดิบต่างๆ
  (ซาซิมิ) นอกจากนี้ ยังดำเนินการจำหน่ายสินค้าต่างๆ ในเครือโออิชิด้วย ได้แก่ โออิชิกรีนที
  ผงโรยข้าวฟูริทาเกะ ขนมโมจิ และขนมไหว้พระจันทร์ เป็นต้น ปัจจุบัน โออิชิ ซูชิบาร์
  มีเคาท์เตอร์บริการทั้งหมด 17 แห่งทั่วกรุงเทพฯ

  โออิชิราเมน

  ธุรกิจร้านบะหมี่ญี่ปุ่น ประเภทเส้นราเมน (เส้นสีเหลือง)
  ที่มีการพัฒนาสูตรการผลิตเส้นและสูตรทำน้ำซุปที่เป็นเอกลักษณ์ และมีรสชาติเข้มข้น
  ปรุงขึ้นให้ถูกปากคนไทย ทั้งเมนูญี่ปุ่น และเมนูรสจัดแบบไทย ที่มีให้เลือกกว่า 50 รายการ
  นอกจากนั้น ยังมีข้าวปั้นญี่ปุ่นหน้าต่างๆ และอาหารตามสั่ง รวมไปถึงของหวาน
  ให้เลือกอีกมากมาย เพื่อเพิ่มความหลากหลายให้แก่ลูกค้า
  โดยวัตถุดิบที่นำมาใช้ประกอบอาหารได้ผ่านการคัดสรรให้ได้มาตรฐานการอย่างพิถีพิถัน
  เพื่อให้เส้นเหนียวนุ่ม และน้ำซุปมีรสชาติกลมกล่อม ทั้งนี้ การผลิตเส้นราเมน
  ได้ใช้เครื่องจักรในการผลิตเกือบทุกขั้นตอน เพื่อความสะอาดถูกสุขลักษณะ โดยเน้นกลุ่มเป้าหมาย
  ได้แก่ คนทำงาน วัยรุ่น และนิสิตนักศึกษา ในปัจจุบัน เปิดให้บริการแล้วจำนวน 22 สาขา
  กระจายอยู่ตามห้างสรรพสินค้าทั่วกรุงเทพฯ และต่างจังหวัดที่ พัทยา เชียงใหม่ และภูเก็ต

  โอเคสุกี้แอนด์บาร์บีคิว

  ในปี 2546 บริษัทฯ ได้เปิดบริการร้านอาหารแนวใหม่ ที่ให้บริการทั้งสุกี้ญี่ปุ่นและบาร์บีคิว
  ภายใต้ชื่อ “โอเคสุกี้แอนด์บาร์บีคิว” เพื่อเพิ่มทางเลือกและสร้างความแปลกใหม่ให้แก่ผู้บริโภค
  ปัจจุบัน เปิดบริการที่ชลบุรี

  ล็อกโฮม (LOG HOME)

  นอกจากนี้ บริษัทฯ ได้เปิดให้บริการ Dining Complex ภายใต้ชื่อ “อาคารล็อกโฮม”
  กลางซอยทองหล่อ (สุขุมวิท 55) บนเนื้อที่กว่า 4,000 ตารางเมตร
  ที่เน้นกลุ่มลูกค้าเป้าหมายระดับรายได้ปานกลางค่อนข้างสูงถึงระดับสูง
  โดยแบ่งรูปแบบภัตตาคารออกเป็น 5 ลักษณะ
  พร้อมทั้งมีบริการห้องจัดเลี้ยงสังสรรค์ที่สามารถรองรับลูกค้าได้ตั้งแต่ 50-300 ท่าน
  และห้องคาราโอเกะสำหรับรับรองลูกค้าที่ต้องการความเป็นส่วนตัว โดยร้านอาหารต่างๆ
  ภายใต้การให้บริการของ LOG HOME มีดังนี้

  ------------ -------------------------------------------------------------
  Grill’N More ให้บริการอาหารประเภทสเต็กแบบเต็มรูปแบบ (Full Course) สไตล์ยุโรป
               โดยมีบริการทั้งเนื้อสันชั้นดีจากประเทศสหรัฐอเมริกา นิวซีแลนด์ ญี่ปุ่น (Kobe และ
               Matsuzaka) พร้อมทั้งเนื้อหมู เนื้อแกะ และอาหารทะเล
               เพื่อให้ลูกค้าได้เลือกตามความต้องการ

  Teppanyaki   สเต็กเคาน์เตอร์สไตล์ญี่ปุ่น
               ที่จัดให้มีพ่อครัวญี่ปุ่นแสดงลีลาการปรุงอาหารพร้อมเสิร์ฟให้แก่ลูกค้าแต่ละราย
               โดยอาหารดังกล่าวจะเสิร์ฟพร้อมกับซุป สลัด ผัดผัก ข้าว ผลไม้ และชาเขียวญี่ปุ่น
               รวมกันใน 1 เซท

  B-B-Q &      ให้บริการอาหารประเภทบาร์บีคิว และสุกี้ญี่ปุ่น โดยมีเตาปิ้งและหม้อไฟในแต่ละโต๊ะ
  Shabu- Shabu เพื่อให้ลูกค้าได้ปรุงตามชอบ

  Mori         ร้านอาหารญี่ปุ่นที่ให้บริการอาหารญี่ปุ่นตามสั่ง โดยใช้วัตถุดิบจากต่างประเทศ
  Japanese     ที่มีรายการอาหารให้เลือกหลากหลาย ทั้งข้าวปั้น ปลาดิบ อาหารชุด ฯลฯ
  Restaurant   

  Log Cabin    ให้บริการอาหารไทย จากแม่ครัวระดับชาววัง ท่ามกลางบรรยากาศแบบตะวันตก
               พร้อมด้วยเครื่องดื่ม และความบันเทิงจากวงดนตรี Live Band
               ที่มีนักร้องและนักดนตรีในหลากหลายลีลามาสลับสับเปลี่ยนกันแสดงเป็นประจำทุกคืน
  ------------ -------------------------------------------------------------

  (3) ร้านเบเกอรี่

  IN&OUT the Bakery Cafe

  ร้านเบเกอรี่คาเฟ่ เพื่อสุขภาพสำหรับคนรุ่นใหม่ และผู้บริโภคที่ห่วงใยสุขภาพ ตามแนวคิด
  “ขนมปังเพื่อสุขภาพ จากธรรมชาติ 100%” ที่เน้นการคัดเลือกวัตถุดิบคุณภาพสูงจากธรรมชาติ
  และธัญพืชคัดพิเศษที่ให้สารอาหารที่มีคุณค่าสูง มาผ่านกระบวนการผลิตที่พิถีพิถัน เช่น การเลือกใข้
  Non-Dairy Whipping Cream เพื่อลดปริมาณไขมันและแคลอรี่ในเค้กได้มากกว่า 50%
  โดยผลิตภัณฑ์หลักแบ่งออกเป็น 2 ประเภท ได้แก่ 1) เบเกอรี่ แบ่งออกเป็น 4 ประเภท ได้แก่
  คุ๊กกี้และเค้ก ขนมปังชนิดที่มีรสหวาน ขนมประเภทครัวซองท์ และขนมปังฝรั่งเศส ทั้งนี้
  เบเกอรี่ในแต่ละประเภทจะมีรูปแบบผลิตภัณฑ์ที่หลากหลาย จำนวนกว่า 200
  รายการหมุนเวียนสับเปลี่ยนไป โดยมีการผลิตใหม่สดทุกวัน
  ที่เน้นการคัดเลือกวัตถุดิบคุณภาพสูงจากธรรมชาติ และธัญพืชคัดพิเศษที่ให้สารอาหารที่มีคุณค่าสูง
  มาผ่านกระบวนการผลิตที่พิถีพิถัน 2) เครื่องดื่มเพื่อสุขภาพ
  เป็นเครื่องดื่มสูตรพิเศษที่ทางร้านคิดค้นขึ้นกว่า 30 รายการ เพื่อให้บริการแก่กลุ่มลูกค้าเป้าหมาย
  ได้แก่ กาแฟคั่วบดแบบ
  พรีเมียม เครื่องดื่มประเภทนมและผลิตภัณฑ์จากนม น้ำผลไม้ธรรมชาติ เป็นต้น ทั้งนี้
  รูปแบบการจัดร้านจะเน้นถึงความคล่องตัว และทันสมัย
  ซึ่งในบางสาขาได้จัดให้มีเคาท์เตอร์สำหรับนั่งรับประทานไว้บริการลูกค้าด้วย
  โดยปัจจุบันมีสาขารวมทั้งสิ้น 20 สาขา
  กระจายอยู่ตามห้างสรรพสินค้าและซุปเปอร์สโตร์ทั่วกรุงเทพฯ

  นอกจาก IN&OUT the Bakery Cafe แล้ว บริษัทฯ ยังเปิดให้บริการร้าน “Cha for Tea”
  ซึ่งเป็นร้านบรรยากาศสบายสบายที่เน้นการขายเครื่องดื่มประเภทชาเพื่อสุขภาพนำเข้าจากต่างประเทศ
  ทั้งจากประเทศฝรั่งเศส ญี่ปุ่น และไต้หวัน ปัจจุบันเปิดบริการแล้ว 1 สาขาที่อาคารล็อกโฮม
  ซอยทองหล่อ

  (4) บริการจัดเลี้ยงนอกสถานที่และส่งถึงบ้าน

  โออิชิ CATERING

  การให้บริการจัดเลี้ยงนอกสถานที่สำหรับงานเลี้ยง และงานพิธีการต่างๆ ทั้งงานเลี้ยงมงคลสมรส
  งานหมั้น งานประชุมสัมมนา ฯลฯ ซึ่งเป็นบริการจัดเลี้ยงแบบครบวงจร
  ทั้งทางด้านบุคลากรที่มีความเชี่ยวชาญ และอุปกรณ์ที่
  จำเป็นสำหรับการจัดงานนอกสถานที่
  โดยมีรายการอาหารให้เลือกหลากหลายจากภัตตาคารในเครือของกลุ่มบริษัทฯ นอกจากนี้
  ยังมีบริการพื้นที่ชั้นที่ 3 ภายในอาคารล็อกโฮม ที่สามารถรองรับลูกค้าได้ถึง 50-300 ท่าน
  เป็นสถานที่สำหรับการจัดงานต่างๆ ได้อีกด้วย

  โออิชิ DELIVERY

  การให้บริการจัดส่งอาหารญี่ปุ่นถึงบ้านที่หมายเลข 0-2712-3456 ตั้งแต่เวลา 10.00 – 21.00
  น. เพื่อเพิ่มความสะดวกสบายแก่ผู้บริโภค โดยบริการจัดส่งอาหารขั้นต่ำอยู่ที่ 200 บาท
  คิดค่าจัดส่งครั้งละ 20 บาท และไม่คิดค่าบริการจัดส่งเมื่อสั่งอาหารมูลค่า 300 บาทขึ้นไป
  โดยรายการอาหารออกเป็น 5 ประเภทหลักๆ คือ

  1) ชุดข้าวกล่องญี่ปุ่น (Bento Set) 2) ชุดข้าวปั้นและปลาดิบ (Sushi & Sashimi Set)

  3) อาหารตามสั่ง 4) อาหารทานเล่น

  5) ชาเขียว 6) อะมิโน โอเค

  (5) ธุรกิจแฟรนไชส์ร้านอาหาร

  บริษัทฯ เล็งเห็นถึงศักยภาพในการขยายธุรกิจให้ครอบคลุมพื้นที่จังหวัดสำคัญๆ
  ในแต่ละภาคของประเทศ โดยอาศัยชื่อเสียงและความแข็งแกร่งของชื่อสินค้า “โออิชิ”
  เป็นจุดดึงดูดให้ผู้ที่สนใจดำเนินธุรกิจร้านอาหารเข้าร่วมลงทุนทำธุรกิจแฟรนไชส์ (Franchise)
  กับบริษัทฯ ซึ่งการดำเนินธุรกิจแฟรนไชส์ บริษัทฯ ได้พัฒนาระบบ
  แฟรนไชส์ที่มีมาตรฐานขึ้นเพื่อให้การปฏิบัติงานและการบริหารงานเป็นไปอย่างมีประสิทธิภาพและมีแนวทางการดำเนินธุรกิจที่สอดคล้องกัน

  ในการดำเนินธุรกิจแฟรนไชส์
  ผู้ขอแฟรนไชส์ควรศึกษารายละเอียดและทำความเข้าใจถึงข้อกำหนดและเงื่อนไขต่างๆ
  ของระบบแฟรนไชส์ที่บริษัทฯ
  ซึ่งผู้ขอแฟรนไชส์จะต้องปฏิบัติตามอย่างเคร่งครัดเพื่อประโยชน์ในการดำเนินกิจการและเพื่อประโยชน์ของเครือข่ายธุรกิจแฟรนไชส์
  ธุรกิจแฟรนไชส์ของบริษัทฯ สามารถแบ่งออกเป็น 2 ลักษณะได้แก่

+-------------------------------------+--------------------------------+
| ประเภทของแฟรนไชส์                    | ร้านค้า                          |
+-------------------------------------+--------------------------------+
| การขายแฟรนไชส์แบบร้านเดี่ยว (Single     | โออิชิบุฟเฟ่ต์ / โออิชิบุฟเฟ่ต์ เอ็กซ์เพลส |
| Store)                              |                                |
|                                     | โออิชิราเมน                      |
+-------------------------------------+--------------------------------+
| การขายแฟรนไชส์แบบหลายร้าน (Multiple   | อินแอนด์เอาท์                     |
| Store)                              |                                |
+-------------------------------------+--------------------------------+

  ปัจจุบันนี้บริษัทได้ขายแฟรนไชส์ไปแล้วในจังหวัดภูเก็ตรวม 4 สาขา ได้แก่ อินแอนด์เอาท์ 2
  สาขา, โออิชิราเมน 1 สาขา และบุฟเฟต์ 1 สาขา ซึ่งได้เปิดดำเนินการในเดือนกันยายน
  2547 และ พฤศจิกายน 2547

  บริษัทฯ ได้กำหนดคุณสมบัติที่สำคัญของผู้สมัครแฟรนไชส์ไว้ดังนี้

1.  มีประสบการณ์ทางธุรกิจและการบริการ

2.  มีความตั้งใจ มุ่งมั่น ทุ่มเท และต้องการเป็นเจ้าของธุรกิจและมีทัศนคติที่ดีกับธุรกิจแฟรนไชส์

3.  มีความมั่นคงทางการเงิน

4.  มีมนุษย์สัมพันธ์ดี และรักงานบริการ (Service Mind)

5.  เป็นเจ้าของทำเลที่คาดว่าจะเปิดร้าน หรือมีสิทธิในการเช่าที่ดี

  ขั้นตอนการดำเนินการแฟรนไชส์สรุปโดยสังเขปได้ดังนี้

1.  จัดหาพื้นที่และทำเลที่เหมาะสมเพื่อให้บริษัทฯ
    ทำการวิเคราะห์และวิจัยพื้นที่ดังกล่าวว่ามีศักยภาพในการทำธุรกิจหรือไม่

2.  จัดทำสัญญาลิขสิทธิ์ทางการค้า สัญญาซื้อขายเครื่องหมายการค้า
    จดทะเบียนบริษัท/ห้างหุ้นส่วนจำกัด ทำหนังสือสัญญาเช่าพื้นที่ขาย และสัญญาอื่นๆ
    ที่จำเป็นในการประกอบกิจการร้านอาหาร

3.  จัดหาบุคลากรและส่งบุคลากรเข้าฝึกอบรมตามหลักสูตรและมาตรฐานที่ทางบริษัทฯ กำหนดไว้

  โครงสร้างรายได้ของธุรกิจแฟรนไชส์สามารถแบ่งออกเป็น 3 ประเภทคือ

1.  ค่าธรรมเนียมแฟรนไชส์ (Franchise Fee) หมายถึง
    ค่าธรรมเนียมแรกเข้าที่ผู้ขอแฟรนไชส์จะต้องชำระในวันที่ทำสัญญาแฟรนไชส์
    ซึ่งการกำหนดค่าธรรมเนียมแฟรนไชส์ในแต่ละประเภทตราสินค้าจะแตกต่างกัน

2.  ค่าสิทธิ (Royalty Fee) หมายถึง ค่าใช้จ่ายรายเดือนที่ผู้ขอแฟรนไชส์จะต้องชำระ
    เพื่อดำรงสถานะโดยอัตราค่าสิทธิคิดเป็นอัตราร้อยละ 5 ของยอดขายรายเดือน
    ขึ้นอยู่กับประเภทตราสินค้า

3.  ค่าการตลาด (Marketing Fee) หมายถึง ค่าใช้จ่ายรายเดือนที่ผู้ขอแฟรนไชส์จะต้องชำระ
    เพื่อเป็นค่าโฆษณาประชาสัมพันธ์และค่าบริการส่วนกลาง
    โดยอัตราค่าการตลาดคิดเป็นอัตราร้อยละ 5 ของยอดขายรายเดือน
    ขึ้นอยู่กับประเภทตราสินค้า

  สัญญาแฟรนไชส์มีกำหนดอายุ 5 ปี
  ผู้ขอแฟรนไชส์ที่ประสงค์จะต่ออายุสัญญาจะต้องทำหนังสือแจ้งความจำนงให้บริษัทฯ ทราบล่วงหน้า
  โดยการต่อสัญญานั้นบริษัทฯ
  จะพิจารณาจากความสามารถในการปฏิบัติตามเงื่อนไขและหน้าที่ของผู้ขอแฟรนไชส์
  รวมถึงการดำเนินธุรกิจตามระบบแฟรนไชส์อย่างถูกต้อง ทั้งนี้ บริษัทฯ
  จะดำเนินการต่อสัญญาแฟรนไชส์ที่มีกำหนดระยะเวลาไม่เกิน 5 ปีให้อีกหนึ่งครั้ง
  โดยไม่คิดค่าต่ออายุสัญญา ซึ่งก่อนการต่อสัญญาแฟรนไชส์นั้น บริษัทฯ
  อาจขอให้ผู้ขอแฟรนไชส์ปรับปรุง
  ตกแต่งร้านภายใต้ค่าใช้จ่ายของผู้ขอแฟรนไชส์เพื่อให้สอดคล้องกับแนวธุรกิจ (Business
  Concept) ที่ใช้อยู่ในขณะที่ต่อสัญญา

1.  ธุรกิจเครื่องดื่ม

  ตั้งแต่ปี 2545 บริษัทฯ ได้เริ่มดำเนินการเป็นผู้จำหน่ายเครื่องดื่มชาเขียวพร้อมดื่ม
  เพื่อตอบสนองความต้องการของกลุ่มลูกค้าที่เข้ามาใช้บริการร้านอาหารในเครือโออิชิ
  โดยว่าจ้างผู้ผลิตภายนอกเป็นผู้ผลิตเครื่องดื่มชาเขียวประเภทขวดขนาด 350 มิลลิลิตร
  ด้วยกระบวนการผลิตระบบพาสเจอร์ไลซ์ (Pasteurize)
  ซึ่งทำให้สินค้าต้องถูกเก็บไว้ในที่อุณหภูมิต่ำ และมีอายุการบริโภคสั้น
  จึงเป็นข้อจำกัดในการกระจายสินค้า และการเติบโตของยอดขาย โดยในปี 2546 ปี 2547
  สัดส่วนรายได้จากการขายเครื่องดื่มชาเขียวประเภทนี้ คิดเป็นร้อยละ 38 และร้อยละ 2
  ของรายได้จากการขายเครื่องดื่มชาเขียวรวม ตามลำดับ

  ต่อมา ในปี 2546 บริษัทฯ ได้เล็งเห็นถึงศักยภาพในการเติบโตของตลาดเครื่องดื่มชาเขียว
  จึงได้ตัดสินใจลงทุนโรงงานผลิตเครื่องดื่มชาเขียว ในไตรมาส 4 ปี 2546
  ภายใต้การดำเนินงานของบริษัท โออิชิ เทรดดิ้ง จำกัด
  โดยลักษณะการประกอบธุรกิจเริ่มจากการคัดเลือกใบชาเขียวแท้ที่มีคุณภาพ
  เข้าสู่กระบวนการผลิตตามมาตรฐานสากล ระบบสเตอร์รีไลซ์
  (Sterilize)ที่ปราศจากการใส่วัตถุกันเสียและสีสังเคราะห์ โดยมีการปรุงแต่งความหวานด้วย
  น้ำตาลฟรุกโตส (น้ำตาลโมเลกุลเดี่ยวที่ได้จากพืช และผลไม้
  ซึ่งมีความหวานมากกว่าน้ำตาลธรรมดาถึง 1.6 เท่า
  แต่ร่างกายสามารถดูดซึมไปเผาผลาญเป็นพลังงานได้เร็วกว่าน้ำตาลปกติ) อย่างไรก็ตาม
  สำหรับเครื่องดื่มชาเขียวที่ผลิตด้วยพาสเจอร์ไลซ์ (Pasteurize) บริษัทฯ
  ยังคงจ้างผู้ผลิตรายดังกล่าวข้างต้นเป็นผู้ผลิตต่อไป โดยไม่มีสัญญาผูกพันระยะยาว

  ในปัจจุบันสินค้า “โออิชิ กรีนที” มี 6 รสชาติ ได้แก่ รสต้นตำรับ รสน้ำผึ้งผสมมะนาว
  รสไม่มีน้ำตาล (Sugar Free) รสข้าวญี่ปุ่น CG Slim 300
  และรสงาดำถั่วแดงญี่ปุ่นภายใต้ลักษณะบรรจุภัณฑ์ 4 ประเภทคือ

-   ขวด PET ขนาด 350 มิลลิลิตร (Cold Filled)

-   ขวด PET ขนาด 500 มิลลิลิตร (Hot Filled)

-   กล่อง UHT ขนาด 250 มิลลิลิตร (Cold Filled)

-   กล่อง UHT ขนาด 1,000 มิลลิลิตร (Cold Filled)

  ล่าสุดบริษัทได้ผลิตสินค้าเครื่องดื่มเพื่อสุขภาพภายใต้ชื่อ “อะมิโน โอเค” มี 4 รสชาติ ได้แก่ 1)
  รสผลไม้รวม กลิ่นเกรฟฟรุต 2) รสผลไม้รวม กลิ่นรสเชอร์รี่ 3) รสองุ่น และ 4) รสมะนาว
  ภายใต้ลักษณะบรรจุภัณฑ์ ขวด PET ขนาด 470 มิลลิลิตร (Hot Filled)

  โออิชิ กรีนที และอะมิโน โอเคมีวางจำหน่ายทั่วประเทศ โดยผ่านบริษัทผู้จัดจำหน่าย
  ไปยังร้านค้าส่งและร้านค้าปลีก ประเภทร้านสะดวกซื้อ โมเดิร์นเทรด ซุปเปอร์มาร์เก็ต
  ร้านค้าชั้นนำทั่วไป และร้านอาหารโออิชิทุกสาขา

  บัตรส่งเสริมการลงทุน

  ณ วันที่ 30 กรกฎาคม 2546 บริษัท โออิชิ เทรดดิ้ง จำกัด
  ได้รับบัตรส่งเสริมการลงทุนจากคณะกรรมการส่งเสริมการลงทุน สำหรับกิจการผลิตน้ำพืชผัก
  ผลไม้ บรรจุภาชนะผนึก โดยมีรายละเอียดดังนี้

  บัตรส่งเสริมการลงทุนเลขที่ 1475(2) /2546 สำหรับกิจการผลิตน้ำพืชผัก ผลไม้
  บรรจุภาชนะผนึก ประเภท 1.11
  กิจการผลิตหรือถนอมอาหารหรือสิ่งปรุงแต่งอาหารโดยใช้เทคโนโลยีที่ทันสมัย

  สิทธิประโยชน์ที่สำคัญสรุปดังนี้

-   อนุญาตนำคนต่างด้าวซึ่งเป็นช่างฝีมือหรือผู้ชำนาญการเข้ามาในราชอาณาจักรได้ตามจำนวนและกำหนดระยะเวลาที่คณะกรรมการเห็นสมควร
    โดยอนุญาตให้ทำงานเฉพาะตำแหน่งหน้าที่ตามที่คณะกรรมการเห็นชอบ

-   ยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุนไม่รวมที่ดินและทุนหมุนเวียนมีกำหนดเวลา 8 ปี
    นับจากวันที่เริ่มมีรายได้จากการประกอบกิจการนั้น
    และในกรณีที่ประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคลดังกล่าว
    ผู้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคล
    มีกำหนดเวลาไม่เกิน 5 ปีนับแต่วันพ้นกำหนดเวลานั้น
    โดยจะเลือกหักจากกำไรสุทธิของปีใดปีหนึ่งหรือหลายปีก็ได้

-   ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลา
    8 ปี

-   อนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

เงื่อนไขสำคัญสรุปดังนี้

-   ต้องเร่งรัดฝึกอบรมและสนับสนุนคนไทยให้สามารถปฏิบัติงานแทนช่างฝีมือหรือผู้ชำนาญการที่เป็นคนต่างด้าวภายในเวลาที่กำหนด

-   เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่

-   มีกำลังการผลิตน้ำพืชผัก ผลไม้ บรรจุภาชนะผนึก ปีละประมาณ 238.2 ล้านลิตร
    (เวลาทำงาน 16 ชั่วโมง / วัน : 300 วัน / ปี)

-   บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

-   ต้องดำเนินการให้ได้รับใบรับรองระบบคุณภาพตามมาตรฐาน ISO 9000 ภายใน 2 ปี

-   ต้องตั้งโรงงานในเขตอุตสาหกรรมของบริษัท นวนคร จำกัด (มหาชน) จังหวัดปทุมธานี

  และเมื่อ วันที่ 6 ธันวาคม 2548 บริษัท โออิชิ เทรดดิ้ง จำกัด
  ได้รับหนังสือแจ้งมติให้ได้รับการส่งเสริมการลงทุนจากคณะกรรมการส่งเสริมการลงทุนเพิ่มเติม
  สำหรับกิจการผลิตน้ำพืชผัก ผลไม้
  บรรจุภาชนะผนึกที่โรงงานแห่งใหม่ในนิคมอุตสาหกรรมอมตะนคร โดยมีรายละเอียดดังนี้

  สิทธิประโยชน์ที่สำคัญสรุปดังนี้

-   อนุญาตนำคนต่างด้าวซึ่งเป็นช่างฝีมือหรือผู้ชำนาญการเข้ามาในราชอาณาจักรได้ตามจำนวนและกำหนดระยะเวลาที่คณะกรรมการเห็นสมควร
    โดยอนุญาตให้ทำงานเฉพาะตำแหน่งหน้าที่ตามที่คณะกรรมการเห็นชอบ

-   ยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับจากวันที่เริ่มมีรายได้จากการประกอบกิจการนั้น
    และในกรณีที่ประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคลดังกล่าว
    ผู้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคล
    มีหนดเวลาไม่เกิน 5 ปีนับแต่วันพ้นกำหนดเวลานั้น
    โดยจะเลือกหักจากกำไรสุทธิของปีใดปีหนึ่งหรือหลายปีก็ได้

-   ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลา
    8 ปี

เงื่อนไขสำคัญสรุปดังนี้

-   ต้องเร่งรัดฝึกอบรมและสนับสนุนคนไทยให้สามารถปฏิบัติงานแทนช่างฝีมือหรือผู้ชำนาญการที่เป็นคนต่างด้าวภายในเวลาที่กำหนด

-   เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่

-   มีกำลังการผลิตน้ำพืชผัก ผลไม้ บรรจุภาชนะผนึก ปีละประมาณ 144 ล้านลิตร (เวลาทำงาน
    20 ชั่วโมง / วัน : 300 วัน / ปี)

-   บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

-   ต้องดำเนินการให้ได้รับใบรับรองระบบคุณภาพตามมาตรฐาน ISO 9000 ภายใน 2 ปี

-   ต้องตั้งโรงงานในนิคมอุตสาหกรรมอมตะนคร จังหวัดชลบุรี

-   ต้องมีการจ้างบุคลากรที่สำเร็จการศึกษาระดับปริญญาตรีขึ้นไป ในด้านวิทยาศาสตร์
    หรือสาขาที่เกี่ยวข้องกับ

  เทคโนโลยี การวิจัยพัฒนา หรือการออกแบบ ไม่น้อยกว่าร้อยละ 1 ของจำนวนแรงงานทั้งหมด
  ในระยะ 3 ปี

  แรก

1.  การตลาดและภาวะการแข่งขัน

    1.  การตลาด

กลยุทธการตลาดธุรกิจร้านอาหารญี่ปุ่นและเบเกอรี่เพื่อสุขภาพ

1.  กลยุทธทางด้านผลิตภัณฑ์

คุณภาพและความคุ้มค่าของผลิตภัณฑ์และบริการ

  กลุ่มบริษัทฯ มีนโยบายและแนวคิดที่เน้นถึงคุณภาพอาหาร และความคุ้มค่าของผู้บริโภคเป็นสำคัญ
  เพื่อสร้างความประทับใจให้กับลูกค้าในระยะยาว
  ซึ่งแนวคิดดังกล่าวถือได้ว่าเป็นปัจจัยสำคัญที่ส่งผลให้ธุรกิจของกลุ่มบริษัทโออิชิประสบความสำเร็จ
  ดังนั้น ในการจัดหาและบริการอาหารในแต่ละร้านอาหารของกลุ่มบริษัทฯ
  จะเน้นการคัดเลือกวัตถุดิบจากแหล่งผลิตที่ได้มาตรฐานทางโภชนาการและถูกสุขลักษณะ
  โดยบริษัทฯ
  จะดำเนินการตรวจสอบคุณภาพของวัตถุดิบก่อนทำเข้าสู่กระบวนการผลิตอย่างสม่ำเสมอ
  เพื่อให้ความมั่นใจว่าผลิตภัณฑ์มีความสด สะอาด และปลอดภัย สำหรับ ความคุ้มค่าของผู้บริโภค
  ทั้งทางด้านปริมาณและราคา กลุ่มบริษัทฯ
  จะเน้นที่กระบวนการผลิตและสูตรอาหารที่ต้องมีส่วนประกอบที่เข้มข้น
  และครบเครื่องในปริมาณที่คุ้มค่า เพื่อให้ผู้บริโภคได้รับความพอใจสูงสุด
  โดยเห็นได้จากการให้บริการอาหารสไตล์บุฟเฟ่ต์
  ที่มีอาหารให้เลือกหลากหลายและไม่จำกัดปริมาณการรับประทาน
  ในระดับราคาที่เหมาะสม เป็นต้น

  ความหลากหลายของผลิตภัณฑ์และบริการ

  กลุ่มบริษัทฯ
  ได้มีการคิดค้นพัฒนาผลิตภัณฑ์ให้มีความหลากหลายและมีรูปลักษณ์ที่สวยงามแตกต่างกันออกไปตามความต้องการของลูกค้าแต่ละกลุ่ม
  รวมทั้งได้กำหนดเครื่องหมายร้านค้าที่แตกต่างกันออกไปเพื่อสร้างความชัดเจนในแต่ละกลุ่มลูกค้า
  อย่างไรก็ตาม กลุ่มลูกค้าแต่ละกลุ่มจะมีความเหมือนกันทางด้านความนิยมในอาหารญี่ปุ่น
  และอาหารสุขภาพ ทั้งนี้ กลุ่มบริษัทโออิชิ แบ่งลูกค้าออกเป็น 5 กลุ่มหลัก
  ตามลักษณะของอาหารและบริการ เครื่องหมายร้านค้า โดยมีกลุ่มลูกค้าเป้าหมาย ดังนี้

1)  โออิชิ บุฟเฟ่ต์ และ LOG HOME เน้นกลุ่มลูกค้าที่มีระดับรายได้ปานกลางถึงค่อนข้างสูง

2)  ชาบูชิ โออิชิ เอ็กเพรส และ โอเคสุกี้แอนด์บาร์บีคิว เน้นกลุ่มลูกค้าที่มีระดับรายได้ปานกลาง

3)  โออิชิ ราเมน เน้นกลุ่มลูกค้าวัยรุ่น และกลุ่มลูกค้าที่ต้องการความรวดเร็ว

4)  IN&OUT the Bakery Cafe เน้นกลุ่มลูกค้าที่มีระดับรายได้ปานกลาง
    ที่คำนึงถึงการรักษาสุขภาพ

5)  โออิชิ ซูชิบาร์ เน้นกลุ่มลูกค้าที่มีระดับรายได้ปานกลาง
    ที่ต้องการความสะดวกและรวดเร็วในการรับประทาน

  จากการกำหนดกลุ่มลูกค้าเป้าหมายที่ชัดเจนในแต่ละสายผลิตภัณฑ์และเครื่องหมายร้านค้า
  ทำให้กลุ่มบริษัทฯ สามารถครอบคลุมกลุ่มลูกค้าเป้าหมายที่มีกำลังซื้อได้หลากหลาย ทั้งวัยรุ่น
  วัยทำงาน และครอบครัว รวมถึงผู้ที่ห่วงใยสุขภาพ ที่มีระดับรายได้ปานกลางถึงค่อนข้างสูง
  ระดับรายได้ปานกลาง และกลุ่มลูกค้าที่ต้องการความสะดวกรวดเร็ว

กลยุทธการออกรายการอาหาร

  รูปแบบการจัดวาง การออกอาหาร และการคัดเลือกอาหาร
  ถือได้ว่าเป็นกลยุทธที่สำคัญในการดำเนินธุรกิจอาหารบุฟเฟ่ต์
  เนื่องจากกลุ่มลูกค้าเป้าหมายต้องการความหลากหลาย และความคุ้มค่าในบริการ
  อีกทั้งพฤติกรรมของผู้บริโภคอาหารประเภทบุฟเฟ่ต์จะเลือกรับประทานอาหารที่มีระดับราคาที่ค่อนข้างสูงก่อน
  ดังนั้น กลยุทธการจัดวางอาหารที่หลากหลายและมีศิลป์ เป็นเสน่ห์อย่างหนึ่งในการดึงดูดลูกค้า
  และกระตุ้นให้ลูกค้าไม่ติดอยู่กับการบริโภคอาหารชนิดใดชนิดหนึ่งโดยเฉพาะ
  ซึ่งการดำเนินกลยุทธดังกล่าวนอกจากจะเป็นการสร้างความพึงพอใจให้กับลูกค้าแล้วยังสามารถควบคุมต้นทุนวัตถุดิบได้ทางหนึ่งด้วย

2.  กลยุทธการขยายสาขาเพื่อครอบคลุมพื้นที่เป้าหมาย

  กลุ่มบริษัทฯ ดำเนินการเปิดและขยายสาขาให้บริการครอบคลุมพื้นที่ทั่วกรุงเทพฯ และปริมณฑล
  โดยเฉพาะในห้างสรรพสินค้าหลักต่างๆ เช่น เซ็นทรัล เดอะมอลล์ โรบินสัน โลตัส ซีคอนสแควร์
  ฟิวเจอร์พาร์ค และคาร์ฟูร์ เป็นต้น
  เพื่อสร้างความสะดวกให้กับลูกค้าและเพื่อเข้าสู่กลุ่มลูกค้าเป้าหมายที่หลากหลายได้อย่างมีประสิทธิภาพ
  รวมทั้งสามารถลดต้นทุนวัตถุดิบ และสร้างข้อจำกัดให้กับคู่แข่งขันในการเข้าสู่ตลาดอีกด้วย

3.  กลยุทธด้านการส่งเสริมการขายและการใช้สื่อโฆษณา

  กลุ่มบริษัทฯ ได้จัดให้มีกิจกรรมพิเศษในการส่งเสริมการขายอย่างต่อเนื่อง
  เพื่อเป็นการกระตุ้นยอดขาย ตอบสนองความต้องการของผู้บริโภค
  และสร้างความประทับใจให้กับลูกค้า ทั้งการจัดเทศกาลต่างๆ ในร้านอาหารของกลุ่มบริษัทฯ เช่น
  เทศกาลหูฉลามน้ำแดง เทศกาลหมูหัน และเทศกาลกุ้งมังกร เป็นต้น
  โดยในการดำเนินการดังกล่าว กลุ่มบริษัทฯ จะคำนึงถึงการคัดเลือกอาหารที่มีความแปลกใหม่
  เป็นที่ชื่นชอบ และราคาสูงในความรู้สึกของผู้บริโภค ทั้งนี้
  สำหรับการสร้างแรงจูงใจเพื่อให้เกิดการซื้อซ้ำของกลุ่มลูกค้าเดิม (Repeat Customer)
  และขยายฐานกลุ่มลูกค้าใหม่ กลุ่มบริษัทฯ ได้จัดให้มีบัตรสมาชิกทั่วไป (Member Card)
  บัตรสมาชิกสำหรับผู้สูงอายุรุ่นเยาว์ (Young Senior Card) และบัตรสมาชิกสำหรับผู้สูงอายุ
  (Senior Card) ที่ให้ส่วนลดพิเศษ ขึ้นอยู่กับประเภทของบัตรสมาชิกนั้นๆ นอกจากนี้ กลุ่มบริษัทฯ
  ได้ดำเนินการโฆษณาประชาสัมพันธ์ตราสินค้า “โออิชิ” ผ่านสื่อโฆษณาต่างๆ ทั้งทางวิทยุ โทรทัศน์
  และป้ายโฆษณา (Billboard)
  เพื่อเป็นการสร้างความแข็งแกร่งให้กับตราสินค้าและผลิตภัณฑ์ในเครือโออิชิ

4.  กลยุทธด้านการส่งเสริมการขายร่วมกันระหว่างร้านค้าในกลุ่มโออิชิ

  จากการที่กลุ่มบริษัทฯ มีเครือข่ายร้านอาหาร ภัตตาคาร และเคาน์เตอร์ขายอาหารกว่า 86
  สาขากระจายอยู่ในพื้นที่บริเวณกรุงเทพฯ ปริมณฑล และต่างจังหวัด ทำให้กลุ่มบริษัทฯ
  สามารถใช้การบริหารจัดการทางการตลาดแบบ Spider Marketing ได้อย่างมีประสิทธิภาพ
  ส่งผลให้ต้นทุนในการบริหารงานต่ำ
  และสามารถเกื้อหนุนธุรกิจระหว่างกันได้อย่างเกิดประโยชน์สูงสุด
  ทั้งจากการจัดกิจกรรมทางการตลาดส่งเสริมการขายของ “โออิชิ บุฟเฟ่ต์” “โออิชิ ราเมน”
  “โออิชิ ซูชิบาร์” “โออิชิ กรีนที” “ชาบูชิ” หรือ “IN&OUT” ดังนั้น
  กิจกรรมทางการตลาดของกลุ่มบริษัทฯ จึงสามารถดำเนินการได้อย่างรวดเร็ว ต่อเนื่อง แม่นยำ
  และมีประสิทธิภาพ เข้าสู่กลุ่มลูกค้าเป้าหมายได้อย่างเต็มที่

5. กลยุทธ์การกำหนดราคา และลูกค้าสัมพันธ์

  อาหารญี่ปุ่นเป็นสินค้าที่มีราคาสูงในสายตาผู้บริโภค ผู้บริโภคไตร่ตรองนานก่อนตัดสินใจซื้อ ดังนั้น
  นโยบายราคาเดียวจึงถือเป็นนโยบายราคาที่มีประสิทธิภาพ เนื่องจาก
  สามารถกระตุ้นให้ผู้บริโภครู้สึกว่าอาหารญี่ปุ่นเป็นสินค้าที่มีราคาไม่สูง
  ส่งผลให้ผู้บริโภคสามารถตัดสินใจซื้อได้ง่ายและบ่อยครั้งมากขึ้น

  สำหรับร้านอาหารประเภทตามสั่งและเบเกอรี่ มีการกำหนดราคาโดยคำนึงถึงปัจจัยหลายประการ
  ได้แก่ ต้นทุนวัตถุดิบ ภาพพจน์ของสินค้า ราคาเปรียบเทียบของคู่แข่งขัน เป็นต้น ทั้งนี้ กลุ่มบริษัทฯ
  จะตั้งราคาสินค้าให้อยู่ในระดับที่สามารถแข่งขันได้ ซึ่งอาจสูงกว่าคู่แข่งขันเล็กน้อย
  เนื่องจากสินค้าของ “โออิชิ” เป็นที่นิยม ผู้บริโภคตัดสินใจซื้อสินค้าได้ง่ายขึ้น

  บริษัทฯ มีสินค้าที่หลากหลายรูปแบบและหลาย Brand
  สามารถตอบสนองความต้องการของกลุ่มลูกค้าที่มีกำลังซื้อได้อย่างครอบคลุมและมีประสิทธิภาพ
  ทั้งกลุ่มลูกค้าวัยรุ่น นิสิต นักศึกษา คนทำงาน ครอบครัว และผู้ที่ใส่ใจในสุขภาพ ทั้งนี้
  ลูกค้ามีความสัมพันธ์ที่ดีกับกลุ่มบริษัทฯ โดยเห็นจากการเพิ่มขึ้นของยอดการสมัครสมาชิกใหม่
  และยอดการใช้บริการส่วนลดของสมาชิกเดิม

กลยุทธการตลาดธุรกิจเครื่องดื่ม

1.  กลยุทธทางด้านผลิตภัณฑ์

คุณภาพของผลิตภัณฑ์และบริการ

  กลุ่มบริษัทฯ มีเป้าหมายในการดำเนินธุรกิจที่คำนึงถึงคุณภาพของสินค้าเป็นสำคัญ ดังนั้น
  การผลิตและจำหน่ายเครื่องดื่มชาเชียวพร้อมดื่มของกลุ่มบริษัทฯ
  จึงคำนึงถึงความพิถีพิถันในกระบวนการผลิต ตั้งแต่น้ำสะอาดที่ผ่านการกรองด้วยระบบ RO
  (Reverse Osmosis) การคัดเลือกใบชาสดที่มีคุณภาพ
  และการเลือกใช้ฟรุกโตสไซรับในการผลิต ผ่านเข้าสู่กระบวนการผลิตที่สะอาดได้มาตรฐาน
  ไม่ใส่วัตถุกันเสีย และปราศจากสีสังเคราะห์ ซึ่งทำให้ “โออิชิ กรีนที”
  เป็นสินค้าที่แตกต่างจากสินค้าของผู้ผลิตรายอื่น
  และเป็นสินค้าเพื่อสุขภาพที่มีส่วนผสมจากธรรมชาติแท้

  ความหลากหลายของผลิตภัณฑ์

  นอกจากการให้ความสำคัญกับคุณภาพของสินค้าแล้ว บริษัทฯ
  ได้เน้นเสนอความหลากหลายของสินค้าเพื่อช่วยกระตุ้นความต้องการและความสม่ำเสมอในการบริโภคของผู้บริโภคอีกทางหนึ่ง
  ด้วยการออกชาเขียวรวม 6 รสชาติให้ผู้บริโภคได้เลือกตามความต้องการ
  ภายใต้รูปลักษณ์ของบรรจุภัณฑ์ที่แตกต่าง และมีเอกลักษณ์เฉพาะตัว
  เหมาะกับกลุ่มลูกค้าเป้าหมายแต่ละกลุ่ม นอกจากนี้ บริษัทฯ
  ยังได้มีการปรับบรรจุภัณฑ์และเสนอรสชาติใหม่ ในช่วงเทศกาลสำคัญต่างๆ อาทิเช่น
  เทศกาลคริสต์มาส เทศกาล
  วันวาเลนไทน์ และเทศกาลปีใหม่ เป็นต้น ซึ่งจะผลิตในจำนวนจำกัด

2.  กลยุทธทางด้านราคาเพื่อขยายฐานลูกค้า

  บริษัทฯ ดำเนินการผลิตชาเขียวพร้อมดื่มภายใต้บรรจุภัณฑ์ 2 ประเภท ในราคาที่แตกต่างกัน
  เพื่อขยายฐานของกลุ่มลูกค้าเป้าหมาย ได้แก่ บรรจุภัณฑ์ประเภทขวด PET ในราคาขวดละ 20
  บาท และ ราคาขวดละ 35 บาท สำหรับ CG 300 สำหรับกลุ่มลูกค้าที่เป็นแม่บ้าน
  และคนในวัยทำงาน และบรรจุภัณฑ์ชนิดกล่อง UHT ในราคากล่องละ 10 บาทสำหรับกลุ่มลูกค้า
  ประเภทวัยรุ่น นักเรียน นักศึกษา สำหรับเครื่องดื่มอะมิโน โอเค ผลิตเฉพาะประเภทขวด PET
  ในราคาขวดละ 20 บาท

3.  กลยุทธทางด้านช่องทางการจัดจำหน่าย

เพื่อกระจายสินค้าให้เข้าถึงกลุ่มลูกค้าเป้าหมายอย่างทั่วถึง บริษัทฯ
จึงจัดให้มีการกระจายสินค้าผ่านช่อง

ทางการจัดจำหน่ายหลายช่องทาง เช่น 1) ผ่านตัวแทนจำหน่ายรายใหญ่
เพื่อกระจายเข้าสู่ร้านค้าปลีก สมัยใหม่ โดยตั้งแต่ปี 2546 เป็นต้นมา บริษัทฯ ได้แต่งตั้งให้
บ.ดีทแฮล์ม อันเป็นผู้จัดจำหน่ายเดิมทำ

การกระจายสินค้าในช่องทางโมเดิร์นเทรด และ ร้านค้าส่ง, ร้านค้าปลีกทั่วประเทศ
นอกจากนั้นในปี

2548 บริษัทฯ ยังได้แต่งตั้งให้ บ.เสริมสุข จัดจำหน่ายสินค้าโออิชิ กรีนที ให้กับร้านค้าเล็กๆ และ
ร้านอาหารต่างๆทั่วประเทศ โดยบ.เสริมสุข มีรถที่ใช้ในการกระจายสินค้าครั้งนี้ถึง 2,000 คัน ซึ่ง
สามารถเยี่ยมร้านค้าได้จำนวน 28,000 ร้านค้าทุกๆ 3 วัน 2) ผ่านร้านค้าในเครือของกลุ่มบริษัทฯ

เพื่อเข้าถึงลูกค้าในเครือของกลุ่มบริษัทฯ และ 3) ผ่านคู่ค้า เพื่อกระจายเข้าสู่ร้านค้าปลีกรายย่อย
4) ผ่านทางการส่งออก เป็นต้น นอกจากนั้น บริษัทฯ
ยังดำเนินการการกระจายสินค้าให้เข้าถึงผู้บริโภค ณ

จุดขาย โดยการเข้าร่วมกิจกรรมในงานต่างๆ เช่น เทศกาลอาหารเยาวราช เทศกาลงานกาชาด
เทศกาล เจ เพื่อให้ผู้บริโภคสามารถหาซื้อสินค้าของบริษัทฯ ได้อย่างสะดวกมากขึ้น

4.  กลยุทธการส่งเสริมการขายและการใช้สื่อโฆษณา

  บริษัทฯ ได้มีการจัดทำกิจกรรมพิเศษต่างๆ เพื่อส่งเสริมการขายอย่างต่อเนื่อง
  ทั้งการเป็นสปอนเซอร์รายการวิทยุ รายการโทรทัศน์ต่างๆ การจัดโปสเตอร์ส่งเสริมการขาย
  และการจัดการส่งเสริมการขายอย่างต่อเนื่องตลอดทั้งปีกับคู่ค้าของกลุ่มบริษัทฯ
  และร่วมออกบูทในงานเทศกาลต่างๆ เพื่อสร้างความรับรู้ในตราสินค้าและผลิตภัณฑ์ให้แก่ผู้บริโภค
  ทั้งในรูปแบบการแจกผลิตภัณฑ์ตัวอย่างเพื่อให้ผู้บริโภคได้ลิ้มลอง และการแลกซื้อสินค้าที่ระลึก
  เป็นต้น

การจัดจำหน่ายและช่องทางการจัดจำหน่าย

  ช่องทางการจัดจำหน่ายหลักของกลุ่มบริษัทฯ แบ่งออกเป็น 3 ช่องทาง สรุปได้ดังนี้

1.  ร้านอาหารญี่ปุ่นและร้านเบเกอรี่

  ในการจัดจำหน่ายอาหารญี่ปุ่น เบเกอรี่ และสินค้าภายใต้ชื่อ “โออิชิ”
  มีช่องทางในการจัดจำหน่ายหลักผ่าน

  ทางร้านอาหารและร้านเบเกอรี่ของกลุ่มโออิชิเป็นหลัก ณ วันที่ 31 ธันวาคม 2548 บริษัทฯ
  มีสาขาร้าน

  อาหารรวมทั้งสิ้น 86 สาขา ทั่วกรุงเทพฯ และต่างจังหวัด ได้แก่ เชียงใหม่ พัทยา ชลบุรี
  จำนวนรวม 82 สาขา ที่ดำเนินการโดยบริษัท และอีก 4 สาขาในจังหวัดภูเก็ต
  เปิดเป็นธุรกิจแฟรนไชส์

  2. บริการจัดเลี้ยงนอกสถานที่และส่งถึงบ้าน

  เนื่องจากในปัจจุบันผู้บริโภคนิยมบรรจุอาหารญี่ปุ่นไว้ในรายการอาหารจัดเลี้ยงในงานพิธีต่างๆ
  จึงส่งผลให้ความต้องการอาหารญี่ปุ่นเพิ่มมากขึ้น ดังนั้น การให้บริการจัดเลี้ยงนอกสถานที่
  และบริการส่งถึงบ้าน จึงเป็นอีกช่องทางการจัดจำหน่ายหนึ่งของกลุ่มบริษัทฯ
  ที่สามารถตอบสนองความต้องการของผู้บริโภคได้เป็นอย่างดี โดยกลุ่มบริษัทฯ
  ได้ให้บริการจัดเลี้ยงนอกสถานที่และจัดส่งถึงบ้านผ่านหมายเลขโทรศัพท์ 0-2712-3456
  ครอบคลุมพื้นที่ทั่วกรุงเทพฯ ยกเว้นฝั่งธนบุรี

  3. ร้านค้าปลีกร่วมสมัย (Modern Trade) ร้านค้าสะดวกซื้อ (Convenience Store)
  ซุปเปอร์มาเก็ต และ
  ดิสเคาท์สโตร์ (Discount Store)

  นอกจากการจัดจำหน่าย โออิชิ กรีนที ผ่านช่องทางการจัดจำหน่ายทั้ง 2
  ช่องทางดังกล่าวข้างต้นแล้ว บริษัทฯ ยังได้ดำเนินการจัดจำหน่ายผ่านช่องทางหลักอีก 2 ช่องทาง
  ได้แก่ (1) ผู้จัดจำหน่ายรายใหญ่ คือ บริษัท ดีทแฮล์ม จำกัด เพื่อกระจายเข้าสู่ร้านค้าส่ง
  และร้านค้าปลีกทุกระดับได้แก่ ร้านค้าปลีกร่วมสมัย (Modern Trade) ร้านค้าสะดวกซื้อ
  (Convenience Store) ซุปเปอร์มาเก็ต ดิสเคาท์สโตร์
  รวมไปถึงร้านค้าสะดวกซื้อในสถานีบริการน้ำมัน ได้แก่ เซเว่นอีเลฟเว่น (7-11) ท็อส์ป โลตัส
  แม็คโคร และ จิฟฟี่ เป็นต้น โดยสัญญาว่าจ้างดังกล่าวมีอายุ 5 ปี
  และสามารถต่อสัญญาได้อย่างต่อเนื่องครั้งละ 3 ปี
  หากไม่มีคู่สัญญาฝ่ายใดฝ่ายหนึ่งแจ้งบอกเลิกสัญญา และบริษัท เสริมสุข จำกัด (มหาชน) (2)
  คู่ค้าของกลุ่มบริษัทฯ
  เพื่อกระจายผลิตภัณฑ์ผ่านไปยังร้านค้าปลีกรายย่อยที่ผู้จัดจำหน่ายรายเดียวไม่สามารถกระจายไปถึง

1.  ภาวะอุตสาหกรรมและการแข่งขัน

  ภาวะตลาดธุรกิจร้านอาหารญี่ปุ่น

  กระแสความนิยมการบริโภคอาหารญี่ปุ่นเพิ่มขึ้นอย่างรวดเร็วตั้งแต่ปลายปี 2542
  เนื่องจากการเปลี่ยนแปลงในภาพลักษณ์ของอาหารญี่ปุ่น จากเดิมที่เป็นสินค้าที่มีราคาแพง
  มีการให้บริการตามโรงแรมใหญ่ในย่านธุรกิจสำคัญของกรุงเทพฯ
  และมีกลุ่มลูกค้าเป้าหมายเป็นนักธุรกิจที่มีระดับรายได้สูง มาเป็นการให้บริการแบบบุฟเฟ่ต์
  ในระดับราคาเดียวที่สามารถรับประทานได้แบบไม่จำกัดจำนวน
  ซึ่งนับว่าเป็นทางเลือกใหม่ให้กับผู้บริโภค
  ส่งผลให้ผู้บริโภคมีความรู้สึกว่าราคาอาหารญี่ปุ่นอยู่ในระดับที่เหมาะสม
  และเพิ่มความถี่ในการบริโภคมากขึ้น ประกอบกับรูปลักษณ์ที่สวยงามน่ารับประทาน
  และการเป็นต้นตำหรับของอาหารสุขภาพ
  ที่สอดรับกับกระแสความใส่ใจในเรื่องสุขภาพของผู้บริโภคในปัจจุบัน
  เนื่องจากมีไขมันต่ำมากเมื่อเทียบกับอาหารตะวันตกและอาหารประเภทฟาสต์ฟู้ดส์
  จึงเป็นแรงกระตุ้นที่สำคัญในการจูงใจให้ผู้บริโภคหันมานิยมบริโภคอาหารญี่ปุ่นมากขึ้น
  ทั้งผู้บริโภคในกลุ่มวัยรุ่น วัยทำงาน และครอบครัว แต่อย่างไรก็ตาม ในปีที่ผ่านมา
  จำนวนร้านอาหารญี่ปุ่นได้มีการขยายตัวอย่างต่อเนื่อง
  จึงส่งผลให้ในปัจจุบันมีปริมาณร้านอาหารญี่ปุ่นที่มากกว่าความต้องการของผู้บริโภค ดังนั้น
  ผู้ประกอบการจึงหันมาปรับเปลี่ยนกลยุทธ และเพิ่มการลงทุนอาหารญี่ปุ่นประเภทอื่น
  โดยเฉพาะร้านบะหมี่ราเมน และร้านบุฟเฟ่ต์อาหารญี่ปุ่น
  ซึ่งเน้นการเปิดสาขาในห้างสรรพสินค้าเป็นส่วนใหญ่

  คู่แข่งของกลุ่มบริษัทฯ ได้แก่ ห้องอาหารญี่ปุ่นในโรงแรม ร้านญี่ปุ่นทั่วไป
  รวมทั้งร้านอาหารญี่ปุ่นระบบ
  แฟรนไชส์รายใหญ่ 2 ราย ซึ่งถึงแม้ว่าการแข่งขันในตลาดนี้เริ่มมีความรุนแรงเพิ่มมากขึ้น
  แต่การแข่งขันจะไม่เป็นการแข่งขันแบบลดราคา
  แต่จะเป็นการแข่งขันที่เน้นถึงความแตกต่างในการให้บริการ และเพิ่มทางเลือกให้กับผู้บริโภค
  รวมทั้ง การจัดการส่งเสริมการขายต่างๆ เช่น การสมัครสมาชิก การสะสมคะแนน เป็นต้น
  เพื่อดึงดูดความสนใจของลูกค้า

  ตลาดบะหมี่ญี่ปุ่น มีอัตราการขยายตัวที่สูงมาก
  และคาดว่าจะมีอัตราการขยายตัวอย่างต่อเนื่องไปอีกอย่างน้อย 3-5 ปี ทั้งในรูปแบบสาขา
  รถเข็น และร้านเล็กๆ หรือคีออส (Kiosk) ทั้งนี้
  ธุรกิจราเมนมีข้อได้เปรียบธุรกิจอาหารญี่ปุ่นประเภทอื่นตรงที่มีรสชาติให้เลือกหลากหลาย
  และมีราคาให้เลือกหลายระดับตั้งแต่ชามละ 49 –149 บาท
  ซึ่งเหมาะสมกับสภาพเศรษฐกิจในปัจจุบัน ทั้งนี้ ในปัจจุบันบริษัทฯ
  มีคู่แข่งที่เป็นผู้ให้บริการร้านบะหมีญี่ปุ่นระบบแฟรนไชส์รายใหญ่ 3 ราย ร้านบะหมี่ญี่ปุ่นรายย่อยอื่น
  และร้านบะหมี่ทั่วไป

  ภาวะตลาดธุรกิจเครื่องดื่มประเภทชา

  ในปี 2548 ตลาดเครื่องดื่มประเภทชาเขียวมีอัตราการเติบโตแบบก้าวกระโดดต่อเนื่องจากปี
  2547 นอกจากแนวโน้มพฤติกรรมการบริโภคที่เน้นให้ความสำคัญทางด้านสุขภาพมากขึ้นแล้ว
  ยังมีในส่วนของผู้ประกอบการรายใหม่ๆ ที่เข้ามาในตลาดเป็นจำนวนมาก
  สำคัญที่สุดคือกิจกรรมด้านการตลาด โดยเฉพาะการส่งเสริมการขายในช่วงฤดูร้อน
  ได้ส่งผลให้ผู้บริโภครายใหม่เข้ามาในตลาดเป็นจำนวนมาก แม้ว่าในช่วงไตรมาส 3 และ 4
  ขนาดของตลาดจะมีแนวโน้มลดลง แต่โดยเฉลี่ยทั้งปีขนาดของตลาดก็เจริญเติบโตขึ้นถึงร้อยละ 40
  โดย AC Nielsen (Thailand) Co., Ltd (“AC Nielsen”) ได้ประเมินว่าในปี 2548
  มูลค่าตลาดชาพร้อมดื่มอยู่ที่ประมาณ 126 ล้านลิตร

  -----------------------------------------------------------------------

  -----------------------------------------------------------------------

  หมายเหตุ: ข้อมูลตลาดเครื่องดื่มประเภทชาที่สำรวจโดย AC Nielsen คิดจาก 60%
  ของมูลค่าตลาดเครื่องดื่มประเภทชาทั้งหมด ซึ่งกลุ่มสำรวจของ AC Nielsen
  จะเน้นเฉพาะตลาดชาพร้อมดื่มที่ขายอยู่ในซุปเปอร์ไฮเปอร์มาร์เก็ต ร้านค้าสะดวกซื้อ และ
  ร้านค้าปลีกที่อยู่ในระบบของการสำรวจ
  ซึ่งไม่รวมถึงตลาดชาพร้อมดื่มที่ขายอยู่ตามร้านค้าและร้านอาหารย่อยทั่วไป เช่น
  ร้านค้าบริเวณตลาดนัดจตุจักร ถนนเยาวราช และตลาดนัดอื่นๆ ทั่วประเทศ
  ซึ่งแผนภาพข้างต้นได้คำนึงถึงผลดังกล่าวแล้ว

  จากข้อมูลดังกล่าวข้างต้นจะเห็นได้ว่าเครื่องดื่มชาเขียวนับว่าเป็นเครื่องดื่มสุขภาพที่มาแรงในช่วง
  2-3 ปีที่ผ่านมา โดยในปี 2547 ตลาดชาเขียวมีส่วนแบ่งตลาดอยู่ที่ร้อยละ 90
  ของตลาดเครื่องดื่มประเภทชาทั้งหมด โดยมีมูลค่าประมาณ 5,000 ล้านบาท และในปี 2548
  ตลาดชาเขียวมีส่วนแบ่งตลาดอยู่ที่ร้อยละ 92 % ของตลาดเครื่องดื่มประเภทชาทั้งหมด
  มูลค่าประมาณ 7,000 ล้านบาท

  -----------------------------------------------------------------------

  -----------------------------------------------------------------------

ที่มา : ACNielsen (Thailand) Co., LTD

  จากการสำรวจสัดส่วนของช่องทางการจัดจำหน่ายแต่ละช่องทาง (Penetration) ของ AC
  Nielsen พบว่า ช่องทางการจำหน่ายทางด้านร้านค้าสะดวกซื้อจะมีสัดส่วนที่สูงที่สุดคือร้อยละ 41
  รองลงมาคือคือช่องทางการจำหน่ายทางด้านร้านค้าปลีกทั่วไปหรือยี่ปั๊ว (Traditional Trade)
  ร้อยละ 32 เมื่อพิจารณาอัตราการเติบโต
  จะเห็นได้ว่าช่องทางการจำหน่ายทางด้านร้านค้าปลีกทั่วไปหรือยี่ปั๊ว (Traditional Trade)
  จะสูงที่สุด เมื่อเทียบกับซุปเปอร์ ไฮเปอร์มาร์เก็ตและร้านค้าสะดวกซื้อ
  เนื่องจากความหนาแน่นของช่องทางการจำหน่ายทางด้านร้านค้าปลีกในปี 2547
  ยังอยู่ในสัดส่วนที่ต่ำคือร้อยละ 34 เมื่อเทียบกับช่องทางการจัดจำหน่ายอื่นๆ
  ซึ่งมีความหนาแน่นอยู่ถึงร้อยละ 77- 98 ตามลำดับ โดยถ้าแยกตามภูมิภาค ที่กรุงเทพฯ
  และปริมณฑล รวมทั้งภาคกลางมีสัดส่วนถึงร้อยละ 72 แสดงให้เห็นว่าในส่วนภูมิภาคอื่นๆ
  ยังมีโอกาสอีกมากสำหรับผู้ประกอบการที่จะวางสินค้าให้ครอบคลุมมากยิ่งขึ้น

  -----------------------------------------------------------------------

  -----------------------------------------------------------------------

  ทั้งนี้ จากอัตราการเติบโตของตลาดชาเขียวที่น่าประทับใจ
  ส่งผลให้มีนักลงทุนทั้งนักลงทุนที่ผลิตเครื่องดื่มประเภทอื่นและผู้ประกอบการร้านอาหารญี่ปุ่นให้ความสนใจผลิตชาเขียวพร้อมดื่มเพื่อวางจำหน่ายและเพื่อแบ่งส่วนแบ่งกำไรและรายได้จากการเติบโตของตลาดนี้
  ส่งผลให้จำนวนผู้บริโภคชาเขียวเพิ่มขึ้นอย่างต่อเนื่อง และการแข่งขันทวีความรุนแรงมากขึ้น
  ผู้ผลิตจึงจำเป็นต้องเน้นการส่งเสริมการจัดจำหน่าย การคิดค้นบรรจุภัณฑ์ที่ทันสมัย
  และการปรับแต่งรสชาติให้สอดคล้องกับความต้องการของผู้บริโภคเพื่อขยายฐานผู้บริโภค
  และทำให้ผู้บริโภคได้ตระหนักถึงคุณประโยชน์ที่ได้จากการบริโภคเครื่องดื่มประเภทชาเขียว

ที่มา : ACNielsen (Thailand) Co., LTD

  -----------------------------------------------------------------------

  -----------------------------------------------------------------------

  ที่มา : ACNielsen (Thailand) CO.,LTD.

  หมายเหตุ: จากการสำรวจข้อมูลการตลาดของ AC Nielsen
  พบว่าส่วนแบ่งตลาดในเดือนพฤศจิกายนและธันวาคม 2548 ของโออิชิอยู่ที่ประมาณร้อยละ 60
  ของมูลค่าตลาดรวม

  ในปัจจุบัน ภาวะการแข่งขันของธุรกิจเครื่องดื่มชาเขียวยังคงค่อนข้างรุนแรง โดยมีคู่แข่งรายใหญ่
  2-3 ราย ในขณะที่ผู้ประกอบการรายย่อย จะหายไปจากตลาดเครื่องดื่มชาเขียว
  เนื่องจากไม่ประสบความสำเร็จในส่วนของยอดขาย อีกทั้งผู้ประกอบการรายใหญ่ 3
  รายแรกสามารถยึดส่วนแบ่งทางการตลาดมากกว่าร้อยละ 88 อย่างไรก็ตาม บริษัทฯ
  มีความเชื่อมั่นว่าบริษัทฯ จะสามารถรักษาส่วนแบ่งตลาดของบริษัทฯ ได้ไม่ต่ำกว่าร้อย 55
  ตลอดไป เนื่องจาก บริษัทฯ มีตราสินค้าที่แข็งเกร่ง
  และดำเนินกลยุทธทางการตลาดที่มีประสิทธิภาพ

1.  การจัดหาผลิตภัณฑ์หรือบริการ

  บริษัท โออิชิ เทรดดิ้ง จำกัด (“โออิชิ เทรดดิ้ง”) ทำหน้าที่เป็นครัวกลางของกลุ่มโออิชิ
  ในการคัดเลือก สั่งซื้อ กระจายวัตถุดิบ
  รวมทั้งแปรรูปวัตถุดิบที่จำเป็นต้องรักษาคุณภาพและมาตรฐาน
  จัดส่งให้แก่สาขาต่างๆของร้านค้าในกลุ่ม
  โออิชิ
  โดยการดำเนินการดังกล่าวมีวัตถุประสงค์เพื่อมุ่งเน้นการจัดหาวัตถุดิบที่มีคุณภาพและเพิ่มอำนาจในการต่อรองกับผู้จัดจำหน่ายวัตถุดิบเมื่อซื้อในปริมาณมาก
  นอกจากนี้ ครัวกลางทำหน้าที่ผลิตเบเกอรี่ทุกชนิดและผลิตขนมไหว้พระจันทร์ในช่วงเทศกาล
  เพื่อส่งให้กับร้าน IN&OUT Bakery และร้านอาหารในกลุ่มโออิชิ
  นอกจากการดำเนินงานดังกล่าวแล้ว ยังทำหน้าที่ผลิตเครื่องดื่มชาเขียวเพื่อสุขภาพ “โออิชิ
  กรีนที” และทำหน้าที่คิดค้นและพัฒนาผลิตภัณฑ์ภายใต้ชื่อ “โออิชิ”
  ที่เน้นประเภทสินค้าอุปโภคบริโภคที่เกี่ยวเนื่องกับธุรกิจอาหารญี่ปุ่นเพื่อสุขภาพ
  สำหรับการผลิตผลิตภัณฑ์แต่ละชนิดนอกเหนือจากเครื่องดื่มชาเขียว โออิชิ
  เทรดดิ้งจะจ้างผู้ผลิตภายนอกที่มีศักยภาพมีความเชี่ยวชาญที่ได้มาตรฐานในการผลิตสินค้ามาดำเนินการผลิตตามสูตรที่คิดค้นขึ้น
  โดยมีการทำสัญญาเรื่องการรักษาความลับทางการค้าและการขายวัตถุดิบกับทั้งผู้ผลิตและผู้จัดจำหน่ายวัตถุดิบ
  โดยช่องทางการจำหน่ายของผลิตภัณฑ์จะกระจายไปยังร้านอาหารในกลุ่มโออิชิ ร้านสะดวกซื้อ
  โมเดิร์นเทรด และซุปเปอร์มาเก็ต เพื่อให้ถึงกลุ่มผู้บริโภคในวงกว้าง

  ในปี 2546 โออิชิ เทรดดิ้ง เข้าซื้อที่ดินที่นิคมอุตสาหกรรมนวนคร จังหวัดปทุมธานี
  เพื่อพัฒนาครัวกลางแห่งใหม่ให้เป็นโรงงานผลิตอาหารและสินค้าอุปโภคบริโภคที่ทันสมัยและได้มาตรฐาน
  โรงงานที่นวนครมีพื้นที่ทั้งหมด 30,865 ตรม. และเปิดดำเนินการได้อย่างสมบูรณ์
  ตั้งแต่เดือนมีนาคม 2547

1.  ธุรกิจร้านอาหารญี่ปุ่นและเบเกอรี่

  ขั้นตอนและวิธีการจัดหาวัตถุดิบ

  ครัวกลางจะทำหน้าที่แปรรูปวัตถุดิบสดให้เป็นวัตถุดิบพร้อมใช้ (Ready to Use)
  ควบคุมคุณภาพและมาตรฐานของวัตถุดิบต่างๆ ก่อนกระจายสู่ร้านอาหารทุกสาขาของกลุ่มโออิชิ
  ทั้งนี้ ในกรณีที่มีการสั่งซื้อวัตถุดิบบางประเภทจำนวนมาก
  ผู้จัดจำหน่ายจะทำหน้าที่เป็นผู้จัดส่งวัตถุดิบนั้นให้กับสาขาต่างๆ โดยตรง เพื่อรักษาคุณภาพ
  และความสดใหม่ของวัตถุดิบ รวมทั้งประหยัดต้นทุนในการจัดส่ง
  ดังนั้นการควบคุมคุณภาพและมาตรฐานของวัตถุดิบบางส่วนยังคงต้องเกิดขึ้นที่สาขาด้วย
  นอกจากนี้การแบ่งหมวดหมู่ของวัตถุดิบจะทำให้ง่ายต่อการสั่งสินค้า
  การจัดเรียงและการจัดเก็บสินค้าภายในร้านรวมทั้งทำให้ตรวจเช็คสินค้าได้ง่ายขึ้นด้วย
  วัตถุดิบและผลิตภัณฑ์หลัก สามารถแบ่งออกเป็น 4 ประเภทได้แก่

1.  อาหาร แบ่งออกเป็น อาหารแช่แข็ง อาหารแช่เย็น อาหารสด อาหารแห้ง

2.  ภาชนะ บรรจุภัณฑ์ อุปกรณ์ที่ใช้ใส่อาหาร

3.  เคมีภัณฑ์และวัสดุสิ้นเปลือง

4.  เครื่องมือหรืออุปกรณ์ที่ใช้ในการประกอบอาหารและเครื่องมือต่างๆภายในร้าน

  บริษัทฯ ไม่มีนโยบายสั่งซื้อวัตถุดิบของสดและผลิตภัณฑ์จากผู้จัดจำหน่าย (Supplier)
  รายใดรายหนึ่งเป็นหลัก แต่จะพิจารณาจากคุณภาพ เงื่อนไข และราคาของวัตถุดิบเป็นสำคัญ ทั้งนี้
  วัตถุดิบส่วนใหญ่ที่ใช้ในการประกอบอาหารเป็นวัตถุดิบทั่วไปที่สามารถสั่งซื้อได้ตามท้องตลาด
  ยกเว้นเนื้อสัตว์บางประเภท เช่น เนื้อวัว และเนื้อปลาหิมะฮาริบัต เป็นต้น
  ที่จำเป็นต้องสั่งซื้อจากต่างประเทศ ซึ่งการสั่งซื้อจะพิจารณาจากแนวโน้มราคาวัตถุดิบในอดีต
  เพื่อให้ทราบถึงราคา และระยะเวลาสั่งซื้อที่เหมาะสม
  โดยการสั่งซื้อแต่ละครั้งจะสั่งในปริมาณที่เพียงพอสำหรับการผลิตและการให้บริการประมาณ 3-5
  เดือน อย่างไรก็ตาม มูลค่าการสั่งซื้อวัตถุดิบจากต่างประเทศคิดเป็นสัดส่วนประมาณร้อยละ 2
  ของมูลค่าการสั่งซื้อวัตถุดิบรวม

  ในการเก็บรักษาวัตถุดิบ บริษัทฯ
  ได้เช่าพื้นที่ห้องเย็นบริเวณมหาชัยสำหรับเก็บรักษาวัตถุดิบที่จำเป็นต้องควบคุมอุณหภูมิ
  และไม่ต้องนำเข้าสู่ขบวนการแปรสภาพวันต่อวัน
  ส่วนวัตถุดิบพร้อมใช้จะเก็บไว้ที่ห้องเย็นของครัวกลางเพื่อเตรียมกระจายให้แก่สาขาในวันถัดไป

  การควบคุมคุณภาพ

  โออิชิ เทรดดิ้ง นอกจากจะทำหน้าที่เป็นแผนกจัดซื้อส่วนกลาง
  และควบคุมคุณภาพวัตถุดิบให้อยู่ในมาตรฐานเดียวกันก่อนกระจายสู่สาขาต่างๆ แล้ว
  ยังมีหน้าที่ตรวจสอบและควบคุมคุณภาพ (Quality Control)
  วัตถุดิบก่อนนำเข้าสู่ขบวนการแปรรูป
  เพื่อให้มั่นใจว่าวัตถุดิบดังกล่าวมีคุณภาพสอดคล้องตามหลักมาตรฐานสากลและสูตรมาตรฐานของโออิชิ
  ทั้งขนาด น้ำหนัก สีสัน และรสชาติ
  การตรวจสอบคุณภาพของวัตถุดิบและผลิตภัณฑ์ต้องเริ่มตั้งแต่การขนส่งและการรับวัตถุดิบของผู้จัดจำหน่าย
  (Supplier) ซึ่งหมายรวมถึงสภาพของรถและพนักงานขนส่ง
  รวมทั้งการจัดวางอย่างเป็นระเบียบ ผู้จัดการจะต้องตรวจสอบสภาพของผลิตภัณฑ์
  เช่นสภาพกล่องสินค้า ภาชนะที่ใส่ ตลอดจนรถเข็นที่จะขนส่งเข้าไปในร้าน
  และมีการสุ่มตรวจวัตถุดิบและผลิตภัณฑ์โดยตรวจดูวันหมดอายุและสภาพวัตถุดิบและผลิตภัณฑ์
  นอกจากนี้บริษัทฯ
  มีนโยบายเข้าเยี่ยมชมและตรวจสอบคุณภาพของวัตถุดิบที่โรงงานของผู้จัดจำหน่ายก่อนทำการสั่งซื้อ
  ประกอบกับ นโยบายการควบคุมคุณภาพสินค้าคงคลังแบบเข้าก่อนออกก่อน (FIFO or First
  In-First Out) โดยมีการติดฉลากไว้บนบรรจุภัณฑ์ของวัตถุดิบเพื่อระบุวันที่ในการผลิต รวมทั้ง
  การตรวจสอบจุลินทรีย์ในอาหารที่อาจก่อให้เกิดอันตรายต่อผู้บริโภคโดยการสุ่มตัวอย่างและนำไปวิเคราะห์หาสาเหตุของสภาพแวดล้อมที่ทำให้จุลินทรีย์มีการเจริญเติบโตเพื่อหาวิธีการแก้ไขและพัฒนา
  ส่งผลให้วัตถุดิบที่ใช้ในการประกอบอาหารมาจากแหล่งผลิตที่ได้มาตรฐานทางโภชนาการ
  คงความสดใหม่อยู่เสมอ มีการควบคุมการเบิกใช้อย่างมีประสิทธิภาพ
  และทุกขั้นตอนการผลิตมีการปรับปรุงคุณภาพให้สอดคล้องกับหลักมาตรฐานทางโภชนาการ

  สำหรับผลิตภัณฑ์ที่เหลือจากการขายจะมีการควบคุมโดยการตรวจนับ และทำลายทิ้ง
  เพื่อป้องกันการนำกลับไปขายใหม่ โดยเฉพาะอย่างยิ่งผลิตภัณฑ์ประเภทเบเกอรี่ และข้าวปั้นต่างๆ
  ที่ต้องดำเนินการผลิตวันต่อวันเพื่อความสดใหม่ ทั้งนี้ บริษัทฯ
  มีนโยบายควบคุมอัตราการสูญเสียของผลิตภัณฑ์ที่เหลือจากการขายให้ไม่เกินร้อยละ 5
  ซึ่งในปัจจุบันบริษัทฯ ก็สามารถควบคุมอัตราดังกล่าวให้เป็นไปตามนโยบายที่กำหนดไว้

1.  ธุรกิจเครื่องดื่มชาเขียว

  ขั้นตอนและวิธีการจัดหาวัตถุดิบ

  วัตถุดิบหลักที่ใช้ในการผลิตเครื่องดื่มชาเขียว โออิชิ กรีนที ได้แก่ใบชาเขียวคุณภาพ น้ำตาล
  ฟรุกโตส และ วัตถุปรุงแต่งกลิ่น ซึ่งวัตถุดิบส่วนใหญ่เป็นวัตถุดิบที่จัดหาได้ง่ายภายในประเทศ
  รายละเอียดเกี่ยวกับวัตถุดิบหลักมีดังนี้

  น้ำ

  น้ำสำหรับการผลิตเครื่องดื่มชาเขียว โออิชิ กรีนที จะต้องผ่านระบบ RO (Reverse Osmosis)
  เพื่อทำให้น้ำมีความบริสุทธิ์ 100 % ก่อนเข้าสู่กระบวนการผลิตต่อไป

  ใบชาเขียวคุณภาพ

  โออิชิ เทรดดิ้ง มีนโยบายการจัดซื้อใบชาเขียวจากผู้จัดจำหน่ายรายใหญ่และแหล่งใหญ่ 3 ราย
  เพื่อให้ได้ใบชาที่มีคุณภาพ อีกทั้งมีแหล่งใบชาที่เพียงพอต่อความต้องการในระยะยาว
  ทั้งนี้ใบชาเขียวเป็นผลผลิตทางการเกษตรที่ให้ผลผลิตตลอดทั้งปี
  ทำให้ไม่มีปัญหาขาดแคลนวัตถุดิบหลักที่ใช้ในการผลิต ทั้งนี้ ตั้งแต่บริษัทฯ
  เริ่มดำเนินการผลิตจนถึงปัจจุบัน
  ไม่พบปัญหาเกี่ยวกับการสั่งซื้อใบชาจากผู้จัดจำหน่ายรายดังกล่าวทั้งทางด้านคุณภาพ ปริมาณ
  และราคา

  น้ำตาล ฟรุกโตส และวัตถุปรุงแต่งกลิ่น

  ฟรุกโตสน้ำตาลเป็นวัตถุดิบที่จัดหาได้ง่ายภายในประเทศจึงไม่ประสบปัญหาด้านการขาดแคลนวัตถุดิบ
  ดังนั้น โออิชิ เทรดดิ้ง จะใช้วิธีการซื้อจากผู้จัดจำหน่ายทั่วไป
  นอกจากวัตถุปรุงแต่งกลิ่นที่ต้องนำเข้าจากต่างประเทศ
  ซึ่งสามารถเก็บรักษาได้ยาวนานและมีสัดส่วนการใช้น้อยเมื่อเทียบกับวัตถุดิบหลักอื่นๆ
  ทำให้ไม่มีปัญหาในการสั่งซื้อหรือจัดเก็บ
  เนื่องจากผู้สั่งซื้อสามารถประมาณการใช้วัตถุดิบดังกล่าวล่วงหน้าได้

  บรรจุภัณฑ์

  ขวด PET กล่อง UHT และ ฉลากบรรจุภัณฑ์ (Shrink Film)
  ถือเป็นวัตถุดิบที่สำคัญในกระบวนการผลิต โออิชิ กรีนที โดยบริษัท โออิชิ เทรดดิ้ง จำกัด
  สั่งซื้อบรรจุภัณฑ์ชนิดขวด PET จากผู้ผลิตรายใหญ่ในประเทศ 2 ราย ซึ่งในปัจจุบัน บริษัทฯ
  ได้เจรจาตกลงกับผู้ผลิตหนึ่งในสองรายดังกล่าว
  ให้เข้ามาสร้างสายการผลิตในโรงงานของบริษัทฯ เพื่อป้อนขวด PET เข้าสู่สายการผลิตโดยตรง
  และเพื่อลดความเสี่ยงในการขาดแคลนบรรจุภัณฑ์ สำหรับการขยายกำลังการผลิตในอนาคต
  ซึ่งผู้ผลิตรายดังกล่าวได้ตกลงตามข้อเสนอของบริษัทฯ และจะผลิตขวด PET ส่งให้แก่บริษัทฯ
  ตามปริมาณที่บริษัทฯ ต้องการเป็นอันดับแรกก่อนที่จะขายให้แก่ลูกค้ารายอื่น
  ผู้ผลิตบรรจุภัณฑ์รายนี้เริ่มดำเนินการผลิตให้กับบริษัทฯ ได้ตั้งแต่ไตรมาส 3 ปี 2547 ที่ผ่านมา

  การควบคุมคุณภาพ

  เนื่องจากนโยบายการสั่งซื้อใบชาเขียวของโออิชิ เทรดดิ้ง
  เป็นการสั่งซื้อจากผู้จัดจำหน่ายรายใหญ่และแหล่งใหญ่
  ดังนั้นคุณภาพและมาตรฐานของวัตถุดิบค่อนข้างเที่ยงตรงและเชื่อถือได้ นอกจากนี้ โออิชิ เทรดดิ้ง
  มีแผนกตรวจสอบคุณภาพ
  เพื่อให้มั่นใจว่าวัตถุดิบทุกชนิดก่อนเข้าสู่กระบวนการผลิตและผลิตภัณฑ์ก่อนถึงมือผู้บริโภคเป็นไปตามมาตรฐานที่กำหนด

  ผลกระทบต่อสิ่งแวดล้อม

  กลุ่มบริษัทฯ ได้จัดให้มีการควบคุมผลกระทบสิ่งแวดล้อมตลอดกระบวนการการผลิต
  โดยการกำหนดให้มีการบำบัดของเสียในระดับพื้นฐาน เช่น บ่อดักไขมัน
  เพื่อดักไขมันและเศษอาหารส่วนเกินก่อนที่จะปล่อยสู่ท่อระบายน้ำสาธารณะ เป็นต้น กลุ่มบริษัทฯ
  ได้ดำเนินมาตรการต่างๆ
  ตามมาตรฐานที่เกี่ยวข้องกับการจำกัดผลกระทบสิ่งแวดล้อมตามที่กฎหมายกำหนด

1.  ข้อจำกัดในการประกอบธุรกิจ

  -ไม่มี-